Қамариддин Мирзоев

Қамариддин Мирзоев (номи пурра: Мирзоев Қамариддин Муҳсинович; зод. 9 сентябри 1977, Ҳисор) — коргардон, ҳунарпеша ва ходими фарҳангии Тоҷикистон. Директори генералии Муассисаи давлатии сафарию ҳунарии «Базморо» (аз соли 2024).

 Зиндагинома 
Қамариддин Мирзоев 9 сентябри соли 1977 дар шаҳри Ҳисор ба дунё омадааст. Таҳсилоти миёнаро дар мактаби №3-и ба номи Қосим Олимови шаҳри Ҳисор гирифтааст. Соли 1995 ба Донишкадаи давлатии фарҳанг ва санъати Тоҷикистон ба номи Мирзо Турсунзода (факултаи театрӣ-бадеӣ, шуъбаи актёри драма ва кино) дохил шуда, соли 1999 онро бо дипломи сурх хатм намудааст. 

Дар давоми солҳои 2016—2018 дар риштаи коргардонии ҳамон донишкада таҳсил карда, дараҷаи магистрро соҳиб шудааст.

 Фаъолияти ҳунарӣ 
 Театр 
Фаъолияти ҳунариашро соли 1997 дар Театри таҷрибавии «Аҳорун» таҳти роҳбарии Фаррух Қосимов оғоз карда, то соли 2009 дар намоишҳои зерин нақшҳои марказиро офаридааст:
 «Қиссаи ишқ» (нақши Маҷнун)
 «Ромео ва Ҷулйетта» (нақши Ромео)
 «Марги Яздигурд» (нақши Осёбон)
 «Шоҳ Лир» (нақши Эдмонд)
 «Достони Рустаму Сӯҳроб» (нақши Сӯҳроб)

Соли 2010 ба Театри давлатии ҷавонони Тоҷикистон ба номи Маҳмудҷон Воҳидов ба кор омада, дар намоишномаҳои «Гирдбод», «Тарма» ва дигарҳо нақш бозидааст.

 Коргардонӣ 
Аз соли 2012 ба фаъолияти коргардонӣ шурӯъ намуд. Аз соли 2019 то 2024 ҳамчун саркоргардони Театри давлатии ҷавонон фаъолият кард. Намоишҳои таҳиякардаи ӯ:
 «Актриса» — намоиши камеравӣ (моноспектакл), ки муваффақияти байналмилалӣ овард.
 «Азоби виҷдон»
 «Гунҷишкакон ҳам механданд»
 «Пайроҳаи зиндагӣ»
 «Муаллими ишқ»

Соли 2024 директори генералии Муассисаи давлатии сафарию ҳунарии «Базморо» таъин гардид.

 Ҷоизаҳо 
Соли 2018 бо намоиши «Актриса» дар 9-умин Ҷашнвора-озмуни байналмилалии «Пространство юных» (Сочи, Русия) иштирок карда, сазовори 5 ҷоиза гардид, аз ҷумла:
 Ҷоизаи «Беҳтарин кори коргардонӣ»;
 Дипломи махсуси «Барои коргардонӣ ва ҷасорат».

 Эзоҳ 

 Пайвандҳои беруна 


Гурӯҳ:Актёрҳои Тоҷикистон
Гурӯҳ:Коргардонони Тоҷикистон
Гурӯҳ:Зодагони Ҳисор
Гурӯҳ:Зодагони 1977
Гурӯҳ:Шахсиятҳо:Душанбе